यूनाइटेड अजमेर ने जीता मैत्री क्रिकेट मैच
अजमेर | अजयमेरूप्रेस क्लब और यूनाइटेड अजमेर के बीच रविवार को जीएलओ मैदान पर खेला गया मैत्री क्रिकेट मैच यूनाइटेड अजमेर की टीम ने 48 रन से जीत लिया। यूनाइटेड अजमेर के प्रवक्ता नीरज जैन सुशील पाल ने बताया कि टॉस यूनाइटेड अजमेर के कप्तान इमरान अल्लारखा ने जीता पहले बल्लेबाजी का फैसला किया। यूनाइटेड अजमेर ने 20 ओवर में 6 विकेट खोकर 198 रन का स्कोर खड़ा किया। पारी में ओपनर राहुल जयसवाल ने नाबाद 103 रन बनाए। वहीं अनुपम ने 31 रन का योगदान दिया। गेंदबाजी में प्रवीण ने 3 धीरेंद्र ने 1 विकेट लिया। जवाब में प्रेस क्लब की टीम 3 विकेट खोकर 150 रन बना सकी। क्लब की ओर से प्रदीप ने 60, धीरेंद्र पालरिया ने 45 रन बनाए। यूनाइटेड अजमेर की संयोजिका कीर्ति पाठक ने बताया कि अजमेरवासियों के आपसी संबंध प्रगाढ़ बना कर अजमेर को विकास के पथ पर लाने के लक्ष्य को लेकर यूनाइटेड अजमेर विभिन्न संगठनों सरकारी महकमों के साथ मैत्री मैच की शृंखला आयोजित कर रहा है। इसी मुहिम के तहत यह मैत्री क्रिकेट मैच आयोजित किया गया। मैच में विशिष्ट अतिथि राजकुमार गर्ग रहे। समापन मौके पर अजयमेरू प्रेस क्लब के सचिव राजेंद्र गुंजल, नरेंद्र चौहान, सत्यनारायण जाला, आनंद अरोड़ा, सर्वेश्वर अग्रवाल, विनीत लोहिया, अनिता भार्गव, संजय टांक, सागर टांक, मीना त्यागी, कमल पुट्टी, सूर्यकांत पांडेय, दीपेंद्र गौड़, दीपक डाणी, ऐयाज आदि ने खिलाड़ियों का मनोबल बढ़ाया।
सनराइजरयेलो मेयो मास्टर जीते
अजमेर | अजयमेरूसीनियर प्रीमियर लीग में रविवार को सनराइजर येलो ने सनराइजर ओरेंज को 4 रन से हराया। येलो ने पहले खेलते हुए 20 ओवर में 179 रन बनाए। पारी में प्रशांत सोनी ने 61, मुकेश ने 34 अनिल जैन ने 25 रन बनाए। ओरेंज के सत्येंद्र जैन ने 3 विकेट लिए। जवाब में ओरेंज टीम की पारी 175 रन पर थम गई। ओरेंज के जगदीश ने 46, ब्रिजेश ने 38 शैलेंद्र ने 35 रन की सराहनीय पारियां खेली। दूसरे मैच में मेयो मास्टर ने ब्ल्यू राइडर को हराया।
awa_Deva hin_Deva hne_Deva awa_Deva